La Llei 3/1991, de 18 de març, de formació d'adults, determina que la formació d'adults dóna lloc, amb el compliment dels requisits assenyalats per l'Administració educativa competent, a l'obtenció de les mateixes titulacions previstes en el sistema educatiu vigent.
De conformitat amb aquesta previsió, el Decret 213/2002, d'1 d'agost, estableix l'ordenació curricular de la formació bàsica per a les persones adultes i detalla, a l'annex 2, els objectius generals, els continguts i els objectius terminals del currículum de l'educació secundària per a les persones adultes.
Així mateix, en la disposició final tercera estableix que el Departament de Benestar Social, actualment denominat Departament de Benestar i Família, ha d'efectuar proves específiques per tal que les persones majors de divuit anys obtinguin el títol de graduat en educació secundària.
En ús de les facultats que m'atorga la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aquesta Ordre té per objecte regular la convocatòria i el desenvolupament de les proves específiques per obtenir el títol de graduat en educació secundària.
2.1 Poden presentar-se a les proves específiques regulades mitjançant aquesta Ordre les persones que tinguin complerts els divuit anys d'edat en el moment de l'examen.
2.2 A més del requisit assenyalat a l'apartat anterior, cal que els aspirants no estiguin matriculats en els ensenyaments de graduat en educació secundària per a persones adultes en el mateix curs acadèmic, o bé que, en cas d'haver realitzat la matrícula, s'haguessin donat de baixa en aquests ensenyaments, com a mínim, tres mesos abans de la data en què comenci el període de matrícula per a les proves específiques.
3.1 S'han de realitzar dues convocatòries anuals d'aquestes proves.
3.2 Correspon a la Direcció General de Formació d'Adults la convocatòria de les proves, mitjançant una resolució en la qual s'ha de determinar el calendari i els llocs de matriculació, la documentació a presentar, les dates, els llocs i l'horari dels exàmens, i altres orientacions necessàries per a la matriculació i la realització de les proves.
Les proves han de ser elaborades per la Direcció General de Formació d'Adults, la qual les ha de trametre a la comissió avaluadora.
5.1 La realització i qualificació de les proves s'encomana a la comissió avaluadora, que tindrà la composició que s'indica a l'apartat següent, i que estarà integrada per les persones designades per la persona titular de la Direcció General de Formació d'Adults.
5.2 La comissió avaluadora està integrada pel president o per la presidenta, que ha de ser un inspector o una inspectora d'educació, i un mínim de tres docents del cos de professors d'ensenyament secundari, un de cada àmbit, dels quals un actuarà com a secretari o secretària.
5.3 S'han de nomenar suplents per a cadacun dels membres titulars de la comissió avaluadora.
5.4 En cas que el nombre de persones matriculades ho faci necessari, es podrà determinar l'existència de més comissions avaluadores, amb la composició que s'estableix als apartats anteriors.
5.5 Els membres de la comissió avaluadora estan subjectes a les causes d'abstenció i recusació que preveuen els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
5.6 Els membres de la comissió avaluadora estan inclosos dins la categoria tercera als efectes que preveu el Decret 337/1988, de 17 d'octubre, de regulació i actualització d'indemnitzacions per raó de serveis a la Generalitat de Catalunya, i de revisió dels imports de determinades indemnitzacions.
Objecte i contingut de les proves
6.1 Les proves tenen per objecte valorar les capacitats corresponents als objectius generals del currículum de l'educació secundària per a les persones adultes, continguts en l'annex 2 del Decret 213/2002, d'1 d'agost, pel qual s'estableix l'ordenació curricular de la formació bàsica per a les persones adultes.
6.2 Les proves estan estructurades en tres àmbits que de manera global contenen les diverses àrees:
La prova d'aquest àmbit inclou, de manera global, els continguts corresponents a les àrees de les llengües oficials i la literatura, i la llengua estrangera.
b) Àmbit de les matemàtiques, la ciència i la tecnologia.
La prova d'aquest àmbit inclou, de manera global, el contingut de les àrees de matemàtiques, ciències de la naturalesa i tecnologia.
c) Àmbit de les ciències socials i de la participació.
La prova d'aquest àmbit inclou, de manera global, els continguts de l'àrea de les ciències socials.
Les àrees d'educació musical i educació visual i plàstica estan incloses en els tres àmbits esmentats d'acord amb el que es preveu a l'article 19 del Decret 213/2002, d'1 d'agost, pel qual s'estableix l'ordenació curricular de la formació bàsica de les persones adultes.
6.3 Els aspirants es podran examinar d'un, de dos o dels tres àmbits.
6.4 És d'aplicació a les persones matriculades en aquestes proves la normativa sobre l'exempció de la llengua catalana aplicable als alumnes d'escolarització ordinària.
La persona interessada ha de realitzar la sol·licitud corresponent davant la Comissió Tècnica Reguladora de l'Ensenyament del Català i ha d'aportar el document acreditatiu en el moment de la matrícula.
7.1 La qualificació serà global per a cadascun dels tres àmbits establerts en l'article anterior, i s'ha de fer en els termes d'insuficient, suficient, bé, notable i excel·lent.
Es considerarà aprovat aquell àmbit en què s'obtingui una qualificació de suficient, bé, notable o excel·lent.
7.2 Els aspirants que aprovin els tres àmbits hauran superat les proves per a l'obtenció del títol de graduat en educació secundària i es proposarà l'expedició del títol corresponent.
7.3 En el cas que no hagin superat els tres àmbits, els aspirants mantindran les qualificacions de l'àmbit o àmbits aprovats per a convocatòries posteriors.
A aquests efectes, els aspirants podran sol·licitar una certificació acreditativa dels àmbits aprovats, d'acord amb el que estableix l'article 10.
7.4 En el termini màxim de deu dies després de la realització de les proves, la comissió avaluadora farà públics els resultats obtinguts pels aspirants.
8.1 Les reclamacions contra la qualificació obtinguda es presentaran per escrit en el centre on s'ha realitzat la prova, adreçades al president o la presidenta de la comissió avaluadora, en el termini màxim dels tres dies hàbils següents a la publicació dels resultats de les proves.
Transcorregut aquest termini, la comissió avaluadora es reunirà per examinar les reclamacions presentades.
D'aquesta reunió s'estendrà l'acta corresponent, i es publicarà el resultat en el termini màxim de tres dies hàbils a partir de la data de finalització del termini per presentar reclamacions.
8.2 Contra la resolució de les reclamacions, les persones interessades poden presentar recurs d'alçada davant el director o la directora general de Formació d'Adults, en el termini d'un mes a comptar des de la data de publicació dels resultats, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Dins el termini dels vint dies hàbils següents a la realització de les proves, la comissió avaluadora ha de trametre a la Coordinació de Formació d'Adults de la delegació territorial corresponent tota la documentació relativa a les proves.
Per a cada convocatòria s'han elaborar els documents següents:
a) Acta d'avaluació, en la qual es faran constar les qualificacions obtingudes pels aspirants en les proves, i que ha de ser signada per tots els membres de la comissió avaluadora.
b) Proposta de títols, on es farà constar la relació numerada dels aspirants per als quals es proposa l'expedició del títol de graduat en educació secundària, amb la qualificació corresponent, i que ha de ser signada pel president o per la presidenta i pel secretari o per la secretària de la comissió avaluadora.
c) Certificació acreditativa de l'àmbit o àmbits aprovats per cada aspirant, amb la qualificació corresponent, i que ha de ser signada pel secretari o per la secretària de la comissió avaluadora, amb el vistiplau del president o de la presidenta.
Tots els documents indicats han de dur el segell de la comissió avaluadora.
Resguard acreditatiu de la tramitació del títol
Als aspirants que hagin superat les proves per a l'obtenció del títol de graduat en educació secundària se'ls lliurarà un resguard acreditatiu de la tramitació del títol.
Aquest resguard ha de ser signat pel secretari o per la secretària de la comissió avaluadora, amb el vistiplau del president o de la presidenta, i ha de dur el segell de la comissió avaluadora.
12.1 Es poden convalidar els àmbits corresponents segons les equivalències que estableix l'annex d'aquesta Ordre a aquells aspirants que es trobin en algun dels supòsits següents:
a) Aspirants que tinguin aprovades totes les àrees del quart curs de l'educació secundària obligatòria que conformen algun dels àmbits establerts a l'article 6.
b) Aspirants que hagin estat alumnes de centres o aules de formació d'adults i que tinguin aprovat un o més àmbits del currículum corresponent.
c) Aspirants que, sense haver aprovat els ensenyaments en la seva totalitat, tinguin aprovades les àrees corresponents a un o més àmbits dels ensenyaments de formació professional de primer grau (FP1) o de batxillerat unificat polivalent (BUP).
12.2 En els casos assenyalats a l'apartat anterior, les persones interessades han d'acreditar els àmbits convalidats amb caràcter previ a la matriculació.
12.3 Abans de la realització de les proves, la Direcció General de Formació d'Adults trametrà a la comissió avaluadora la relació d'aspirants que tenen àmbits superats i la qualificació corresponent.
En cap cas no es farà una convalidació parcial d'àmbits.
12.4 Una vegada l'aspirant hagi superat tots els àmbits en què s'estructuren aquestes proves, la comissió avaluadora determinarà la nota final tenint en compte les qualificacions obtingudes en els àmbits convalidats i en aquells dels quals s'hagi examinat.
Aquesta disposició entrarà en vigor l'endemà de la seva publicació al Diari Oficial de la Generalitat de Catalunya.
Conjunt d'àrees que cal tenir aprovades
Quart curs d'educació secundària obligatòria(ESO)
Llengua catalana i literatura, 2n cicle
(llengua aranesa a la Val d'Aran)
Ciències de la naturalesa, 2n cicle
Educació secundària per apersones adultes(GES)
Llengua i literatura catalanes, 2n
Llengua espanyola i literatura, 2n
Formació professional de primer grau (FP1)